Декларация за принципите на международното морско право от Париж от 16 април 1856 година
Декларация за принципите на международното морско право, приета в Париж на 16 април 1856 година

(превод)Виж също "Declaration of Paris, April 16, 1856" in Conventions and Declarations Between the Powers concerning War, Arbitration and Neutrality The Hague: Martinus Nijhoff, 1915
 

Упълномощените, които подписаха Парижкия мирен договор на 18/30 март 1856 година, събрани на конференция, взеха предвид:

Че морското право по време на война бе предмет на продължителни печални спорове;

Че неопределеността в правата и задълженията по този въпрос е причина за разногласия между неутрални и воюващи, които могат да породят сериозни затруднения и даже стълкновения;

Че е нужно поради това да се установят еднообразни принципи по толкова важен предмет; …

Упълномощените, посочени по-горе, снабдени с нужните пълномощия, стигнаха до съгласие относно средствата за постигане на тази цел и провъзгласяват тържествено следната декларация:

1. Каперството се премахва от сега и завинаги;

2. Неутралният флаг покрива неприятелски стоки с изключение на военната контрабанда;

3. Неутрални стоки с изключение на военната контрабанда не подлежат на залавяне под неприятелски флаг;

4.  За да бъде блокадата задължителна, тя трябва да бъде действителна и ефективна, т.е. да се поддържа с достатъчна сила, за да не се допуска действително достъп до неприятелския бряг.

Настоящата декларация е задължителна само за онези държави, които са я приели или ще я приемат впоследствие.

Следват подписи на пълномощниците на Австрия, Великобритания, Прусия, Русия, Сардиния, Турция, Франция.

Бележки 

Официални документи
Декларации